Document ID: 32000R2901

Κανονισμός (ΕΚ) αριθ. 2901/2000 της Επιτροπής
της 21ης Δεκεμβρίου 2000
περί καθορισμού του ύψους της ενίσχυσης μεταφοράς και της κατ' αποκοπή πριμοδότησης για ορισμένα αλιευτικά προϊόντα κατά την αλιευτική περίοδο 2001
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, για την κοινή οργάνωση αγοράς στον τομέα των προϊόντων αλιείας και υδατοκαλλιέργειας(1), και ιδίως το άρθρο 23 παράγραφος 5 και το άρθρο 24 παράγραφος 8,
τον κανονισμό (ΕΚ) αριθ. 2814/2000 της Επιτροπής, της 21ης Δεκεμβρίου 2000, για τις λεπτομέρειες εφαρμογής του κανονισμού (ΕΚ) αριθ. 104/2000 του Συμβουλίου όσον αφορά τους κανόνες χορήγησης της ενίσχυσης μεταφοράς για ορισμένα προϊόντα της αλιείας(2), και ιδίως το άρθρο 5,
τον κανονισμό (ΕΟΚ) αριθ. 4176/88 της Επιτροπής, της 28ης Δεκεμβρίου 1988, για τον καθορισμό των λεπτομερειών εφαρμογής σχετικά με τη χορήγηση κατ' αποκοπή ενίσχυσης για ορισμένα προϊόντα της αλιείας και της υδατοκαλλιέργειας(3), όπως τροποποιήθηκε τελευταία από τον κανονισμό (ΕΚ) αριθ. 3516/93(4), και ιδίως το άρθρο 11,
Εκτιμώντας τα ακόλουθα:
(1) Τα άρθρα 23 και 24 του κανονισμού (ΕΚ) αριθ. 104/2000 προβλέπουν ενισχύσεις για τις ποσότητες ορισμένων νωπών προϊόντων που αποσύρθηκαν από την αγορά και οι οποίες είτε μεταποιήθηκαν με σκοπό τη σταθεροποίησή τους και αποθεματοποιήθηκαν, είτε κονσερβοποιήθηκαν.
(2) Ο στόχος της ενίσχυσης μεταφοράς και της κατ' αποκοπή πριμοδότησης είναι να αποτελέσουν ικανοποιητικό κίνητρο για τις οργανώσεις παραγωγών για τη μεταφορά των προϊόντων που έχουν αποσυρθεί από την αγορά και να αποφευχθεί η καταστροφή τους.
(3) Το ύψος της ενίσχυσης πρέπει να καθοριστεί κατά τρόπο ώστε να μην διαταραχθεί η ισορροπία της αγοράς των εν λόγω προϊόντων και να μην στρεβλωθούν οι όροι ανταγωνισμού.
(4) Το άρθρο 23 παράγραφος 3 και το άρθρο 24 παράγραφος 4 προβλέπουν ότι το ποσό της ενίσχυσης δεν πρέπει να υπερβεί τις τεχνικές και χρηματοοικονομικές δαπάνες οι οποίες αφορούν τις εργασίες που είναι αναγκαίες για τη σταθεροποίηση και την αποθήκευση.
(5) Βάσει των δεδομένων για τις διαπιστωθείσες στην Κοινότητα δαπάνες τεχνικής και χρηματοδοτικής φύσεως κατά την προηγούμενη αλιευτική περίοδο, είναι σκόπιμο να καθοριστεί, για την αλιευτική περίοδο 2001, το ύψος της ενίσχυσης μεταφοράς και της κατ' αποκοπή πριμοδότησης όπως εμφαίνεται στο παράρτημα.
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προϊόντων αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 2001, το ύψος της ενίσχυσης μεταφοράς των προϊόντων του παραρτήματος Ι του κανονισμού (ΕΟΚ) αριθ. 104/2000 και το ύψος της κατ' αποκοπή πριμοδότησης των προϊόντων του παραρτήματος IV του ιδίου κανονισμού καθορίζονται όπως εμφαίνεται στο παράρτημα.
Άρθρο 2
Ο παρών κανονισμός αρχίζει να ισχύει την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 2000.

Labels: 3
6